text: Tað avmarkar í sjálvum sær sera nógv, hvussu nógv kann endurnýtast, men Tórshavnar kommuna sigur, at alt nýtiligt er farið væl út úr húsinum
text: #000002
text: Men í veruleikanum vóru Stella Maris-húsini væl og virðiliga tømd, áðrenn tey vórðu rivin niður, sigur Tórshavnar kommuna.
text: #000004
text: Ein av høvuðsorsøkunum fyri at ríva Stella Maris-bygningin niður var, at bygningurin var uppetin av fýri. Tað avmarkar í sjálvum sær sera nógv, hvussu nógv kann endurnýtast, og eisini, hvussu nógv kann flytast úr bygninginum.
text: #000005
text: - Áðrenn sáttmáli varð gjørdur við HVT um niðurtøku, stóð bygningurin tómur í eitt hálvt ár. Teir lutir, sum Barna- og ungdómsdeildin kundi endurnýta aðrastaðni, vórðu í tí tíðarskeiðnum tiknir úr bygninginum.
text: #000006
text: - Síðani HVT fekk heildararbeiðstøkuna, hava teir gjørt fleiri avtalur við avtakarar av td. trappum, vøskum, vindeygum og øðrum tilfari. Tað vísir seg tíverri, at fleiri av myndunum, sum eru á sosialu miðlunum, eru myndir av tilfari, sum var frásorterað til avheintingar, sigur Johan Syderbø, leiðari á bygningsdeildini hjá Tórshavnar kommunu.
text: #000007
text: - Sankta Jósef, sum skuldi lata vøggustovu upp eftir summarfrítíðina, komu síðan í Stella Maris at taka alt tað, tey kundu nýta.
text: #000009
text: - Somuleiðis fór ymiskt til Lonirnar í Hoydølum og til Dagstovnin á Løgmannabreyt. Haraftrat var Reyði Krossur inn á gólvið eftir leikum til teirra móttøkuhús, og Kvinnuhúsið fekk nógvar kassar av leikum og bókum til børnini.
text: #000010
text: - Tey seinastu, sum komu inn á gólvið í Stella Maris, vóru tey hjá Dugna, sum komu við teirra stóra vøruvogni at taka alt tað, tey kundu endurnýta, sigur Jeanette Joensen.
text: #000011
text: Tað kunnu vera nógvar orsøkir til, at okkurt hevur ligið eftir. Avgamlar rustaðar súkklur og fuktfongdir vognar og møblar, sum ongin ynskti sær orsakað av fukt og vanda fyri fýri. Í veruleikanum var alt nýtiligt farið væl út úr húsinum.
text: #000012
text: Les eisini: Vøggustova rivin niður í skundi: Dukkur, vask, súkku og annað lá eftir
text: #000013